43. ΝΟΜΟΣ υπ’ αριθ. 118 της 18/20 Αυγ. 1975 (ΦΕΚ Α΄ 172) Περί ρυθμίσεως θεμάτων αφορώντων εις το διδακτικόν προσωπικόν των Ανωτάτων Εκπαιδευτικών Ιδρυμάτων (Α.Ε.Ι.) και εις την οργάνωσιν της νομικής υπηρεσίας των Πανεπιστημίων Αθηνών και Θεσσαλονίκης και άλλων τινών συναφών διατάξεων. Άρθρ.1.-1.Αι διατάξεις περί αναθέσεως εντολής εις Καθηγητάς προς διδασκαλίαν μαθημάτων δια τα οποία δεν υπάρχει αντίστοιχος έδρα εις την οικείαν Σχολήν, δύνανται να εφαρμόζωνται επί των Υφηγητών του αυτού Α.Ε.Ι., ως και των κεκτημένων διδακτορικόν δίπλωμα επιμελητών τούτου. 2.Αι διατάξεις περί αναθέσεως εντολής εις Υφηγητάς προς διδασκαλίαν μαθήματός τινος κενής ή πεπληρωμένης έδρας δύνανται να εφαρμόζωνται και επί των κεκτημένων διδακτορικόν δίπλωμα επιμελητών του αυτού Α.Ε.Ι. 3.Αι διατάξεις των προηγουμένων παραγράφων τυγχάνουν εφαρμογής εφ’ όσον δεν υπάρχει εντεταλμένος Υφηγητής του αυτού μαθήματος ή εφ’ όσον ο υπάρχων, κατά την κρίσιν της Σχολής, δεν δύναται να καλύψη τας διδακτικάς ανάγκας του μαθήματος. Εν ή περιπτώσει η έδρα είναι πεπληρωμένη εις τον εντεταλμένον Υφηγητήν ή τον κατά τας διατάξεις του προηγουμένου εδαφίου Επιμελητήν ανατίθεται η διδασκαλία τμήματος της διδακτέας ύλης, η διεξαγωγή εργαστηριακών ερευνών, ως και ασκήσεων. 4.Μη υπαρχόντων Υφηγητών ή Επιμελητών του αυτού Α.Ε.Ι. προς εφαρμογήν των παρ. 1 και 2 του παρόντος άρθρου δύνανται να ανατίθενται εντολαί διδασκαλίας και εις Υφηγητάς ή Επιμελητάς ετέρων Α.Ε.Ι. τηρουμένων των αυτών προϋποθέσεων. 5.Επιτηρείται όπως εις έδρας Α.Ε.Ι. εις ας ο αριθμός των εντεταλμένων Υφηγητών είναι μικρότερος των δύο ανατίθεται η διδασκαλία μαθημάτων εις ειδικούς επιστήμονας ημεδαπούς ή αλλοδαπούς, κατόχους διδακτορικού διπλώματος ημεδαπών Α.Ε.Ι. ή ομοταγών τοιούτων της αλλοδαπής. Ούτοι, ο αριθμός των οποίων δεν δύναται να υπερβή ομού μετά των εντεταλμένων Υφηγητών, τους δύο ανά έδραν, προσλαμβάνονται επί σχέσει εργασίας Ιδιωτικού Δικαίου και επί αποδοχαίς Εντεταλμένων Υφηγητών δι’ αποφάσεως του Υπουργού Εθνικής Παιδείας και Θρησκευμάτων και Οικονομικών, μετά πρότασιν της οικείας Σχολής επί θητεία μέχρι δύο ετών, ήτις δύναται να ανανεούται κατά τον αυτόν τρόπον. 6.Βοηθοί κεκτημένοι διδακτορικόν δίπλωμα δύνανται, αποφάσει των οικείων Σχολών να ονομάζωνται Επιμεληταί επί βαθμώ και μισθώ ον κατέχουν ανεξαρτήτως της υπάρξεως ή μη οργανικών θέσεων εφαρμοζομένων ως προς τούτους των παρ. 1 έως 3 του παρόντος άρθρου. 7.Δι’ αποφάσεων των Υπουργών Εθνικής Παιδείας και Θρησκευμάτων και Οικονομικών καθορίζονται τα της προσθέτου αμοιβής των Υφηγητών, των ειδικών επιστημόνων και των Επιμελητών των κεκτημένων διδακτορικόν δίπλωμα, εις ους ανατίθεται η εντολή προς διδασκαλίαν μαθημάτων εις Α.Ε.Ι. ευρισκόμενα εκτός των Αθηνών, του Πειραιώς και της Θεσσαλονίκης. «8.Επί εκκρεμουσών υποψηφιοτήτων υφηγητών κατά την περίοδον 20.4.1967 μέχρι σήμερον λαβόντων απόλυτον ή σχετικήν πλειοψηφίαν των παρόντων και μη διορισθέντων ως μη εκλεγέντων, εφαρμόζονται αι σχετικαί διατάξεις του άρθρ. 93 παρ. 2 εν συνδυασμώ προς το άρθρ. 63 παρ. 2 του Νόμ. 5343/1932 κατόπιν αιτήσεως των ενδιαφερομένων εντός προθεσμίας ενός μηνός από της δημοσιεύσεως του παρόντος προς τον Υπουργόν Εθν. Παιδείας προτάσει του οποίου εκδίδεται το περί διορισμού ως Υφηγητών Δ/γμα». Η παρ. 1 προσετέθη δια του άρθρου μόνου Νόμ. 189/1975 (κατωτ. αριθ. 45). Άρθρ.10.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Άρθρ.2.-Πτυχιούχοι ημεδαπών ή ανεγνωρισμένων ως ομοταγών αλλοδαπών Πανεπιστημίων ή Ανωτάτων εν γένει Εκπαιδευτικών Ιδρυμάτων, υπηρετούντες εις θέσιν Επιμελητού, Βοηθού ή Παρασκευαστού παρ’ Ανωτάτω Εκπαιδευτικώ Ιδρύματι της ημεδαπής, δύνανται να αναγορεύωνται διδάκτορες της Σχολής εις ην υπηρετούν, τηρουμένης της ισχυούσης εκάστοτε διαδικασίας υποβολής και εγκρίσεως διδακτορικών διατριβών. Άρθρ.3.-Η θητεία επιμελητών και βοηθών μη κεκτημένων τα κατ’ άρθρ. 4 παρ. 2 Α.Ν. 553/1968 «περί του βοηθητικού διδακτικού προσωπικού των Α.Ε.Ι.» (ανωτ. σελ. 58,01) απαιτούμενα δια την ανανέωσιν ταύτης προσόντα δύναται να παραταθή μέχρι της 7.12.1978. Εάν μέχρι της ημερομηνίας ταύτης ούτοι δεν αποκτήσουν τα προσόντα απολύονται αυτοδικαίως. Άρθρ.4.-1.Η θητεία Επιμελητών, οίτινες κατέλαβον οργανικήν θέσιν βάσει του άρθρ. 5 του Ν.Δ. 333/1969 «περί τροποποιήσεως και συμπληρώσεως του Α.Ν. 553/1968 κλπ.» ως ετροποποιήθη δια του άρθρ. 3 Ν.Δ. 782/1970 και δεν απέκτησαν το δια την ανανέωσιν της θητείας των απαιτούμενον διδακτορικόν δίπλωμα δύναται να παραταθή μέχρι της 7.12.1977. Εάν ούτοι δεν αναγορευθούν διδάκτορες μέχρι της ως άνω ημερομηνίας, απολύονται αυτοδικαίως. Αι διατάξεις της παρούσης παραγράφου εφαρμόζονται και επί των Επιμελητών ων η θητεία έληξε μετά την 7.12.1974. (Μετά την σελ. 50,130(α) Σελ.50,131 Τεύχος 593-Σελ.83 Ανώτερο Διδακτικό Προσωπικό 31.Α.δ.43 2.Δια την ανανέωσιν της θητείας των προσληφθέντων ως και των εφ’ εξής προσλαμβανομένων, δυνάμει των άρθρ. 5 και 7 του Ν.Δ. 333/1969 ως το άρθρ. 5 ετροποποιήθη υπό του Ν.Δ. 782/1970 ωρομισθίων και αμίσθων Επιμελητών και Βοηθών,δεν απαιτούνται τα υπό της παρ. 2 του άρθρ. 4 του Α.Ν. 553/1968 προβλεπόμενα προσόντα. 3.Η θητεία Επιμελητών και Βοηθών, ήτις κατά τας ισχυούσας διατάξεις λήγει μετά την συμπλήρωσιν δεκαπενταετίας, παρατείνεται επί 2ετίαν από της λήξεώς της. Άρθρ.5.-(Αντικαθίστανται τα άρθρ. 271 και 272 Νόμ. 5343/1932, κατωτ. σελ. 87). Άρθρ.6.-Συνιστάται παρά τω Νομικώ Συμβουλίω του Κράτους μία θέσις Παρέδρου. Άρθρ.7.-Όπου εν τω Νόμ. 5343/1932 αναφέρεται δικαστικόν γραφείον του Πανεπιστημίου νοείται το δικαστικόν τμήμα αυτού. Άρθρ.8.-(Αντικαθίσταται η παρ. 1 του άρθρ. 10 Π.Δ/τος της 25/29 Ιαν. 1929, τόμ. 31Α σελ. 570). Άρθρ.9.-Πάσα διάταξις γενική ή ειδική αντικειμένη εις τον παρόντα Νόμον ή αφορώσα εις θέμα ρυθμιζόμενον υπ’ αυτού καταργείται. 